als_Latn dik_Latn sag_Latn
Rama godet sërish LSI: Partia e madhe – forca e vetme, të voglat nuk duhen besuar
Kryeministri Edi Rama ka zhvilluar sot paradite në Vlorë, një miting elektoral me mbështetësit e Partisë Socialiste. Edhe këtë radhë, Rama ka insistuar që të mos votohet më, aleatja e tij në qeverisje, LSI-ja dhe asnjera nga partitë e vogla duke kërkuar i vetëm, “timonin e qeverisjes”.
Duke marrë shembull ZRPP-në e Vlorës, Spitalin dhe Policinë e Shtetit, kryesocialisti ka vënë në dukje sesa pengesa ka krijuar ndarja e pushtetit me aleatët dhe se çfarë çlirimi ka sjellë përjashtimi i plotë i tyre si në rastin e Policisë, e cila mund të quhet e shpëtuar tashmë, “e Shtetit”.
“Kjo reformë nuk bëhet nëse PS-ja nuk ka timonin e qeverisjes, – shpjegoi kryeministri. – Nëse në timon ka duar të tjera kjo punë nuk bëhet sepse kjo është marrëveshje e vjetër e koalicioneve që nuk e lë Shqipërinë të shkojë përpara dhe pengon shumë njerëz të këtij vendi të kontrobuojnë për këtë vend.
Ju e dini emrin e atij ish-drejtorit të spitalit që ka qënë me PD-në këtu. Kur e takova njëherë, më vuri duart në qafë dhe më tha: “Nuk jam më drejtor” – se e kishin hequr. “Në Ministrinë e Shëndetësisë ka ardhur Nard Ndoka dhe ka krijuar një celulë demokristiane” dhe kështu e kishte hequr PD-ja.
Pra, po nuk i ramë në themel këtij sistemi, nuk e përfundojmë dot këtë projekt. Ja pse një parti e madhe është forca e vetme dhe këto të voglat nuk duhen besuar. Si e bëmë ne Policinë e Shtetit, që ishte leqendisur nga të katër anët. E bëmë sepse vumë traun për partinë.
Ju jeni këtu dëshmitarë që partitë kishin pjesë në Polici dhe vetë deputetë ishin bërë si shefa kuadri: caktonin shefat e komisariateve, caktonin drejtorët! Si mund të bëhet? Kjo është çmenduri. Kur vinte puna tek rregullat e shtetit, deputetët parkonin makinat në bulevardin “Dëshmorët e Kombit” në mënyrën më vulgare të mundshme e nuk njihnin as trotuarë, as rrip sigurie, as shpejtësi.
E kam thënë që ditën e parë që Policia e Shtetit të bëhet e Shtetit dhe të mos guxojë asnjë deputet të ndërhyjë. Nuk është ende Policia e Shtetit ajo që është ambicja jonë. Por e kam thënë që në 8 vjet do ta bëjmë që të jetë mbi mesataret e BE-së dhe do ta bëjmë dhe ja ku e kemi që është Polici Shteti dhe këtë nuk e mohon do askush. E shëptuam Policinë e Shtetit sepse larguam partitë!” theksoi Rama.
als_Latn als_Latn als_Latn als_Latn als_Latn als_Latn als_Latn als_Latn